stanford-oval/wikipedia huggingface dataset:
สกุลขิง

| สกุลขิง |
| --- | --- |

Zingiber officinale rhizome

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Liliopsida
อันดับ:: Zingiberales
วงศ์:: Zingiberaceae
สกุล:: Zingiber Mill., 1754

ชื่อพ้อง
 Amomum L., rejected name  Pacoseroca Adans.  Thumung J.Koenig in A.J.Retzius  Dieterichia Giseke  Jaegera Giseke  Cassumunar Colla  Zerumbet T.Lestib. 1841, illegitimate homonym, not Garsault 1764 nor J.C. Wendl. 1798  Dymczewiczia Horan.
สกุลขิง หรือ Zingiber เป็นสกุลของพืชพื้นเมืองในจีน เอเชียตะวันออกเฉียงใต้ นิวกินี และอินเดีย ตัวอย่างที่สำคัญได้แก่ ขิง ขิงญี่ปุ่น กระทือ เป็นต้น
การใช้ประโยชน์

พืชสกุลขิงหลายชนิด นิยมใช้เป็นเครื่องปรุง หรือส่วนประกอบในการปรุงอาหาร เนื่องจากมีรสชาติเข้มข้น มีน้ำมันระเหย โดยการใช้ส่วนของลำต้น เหง้า และดอก ทั้งใช้แบบสดและแห้ง
สงขลานครินทร์

สงขลานครินทร์ อาจจะหมายถึง
มหาวิทยาลัยสงขลานครินทร์ มหาวิทยาลัยในกำกับของรัฐในประเทศไทย
โรงพยาบาลสงขลานครินทร์ โรงพยาบาลในพื้นที่มหาวิทยาลัยสงขลานครินทร์
สมเด็จพระมหิตลาธิเบศร อดุลยเดชวิกรม พระบรมราชชนก หรือ กรมหลวงสงขลานครินทร์
ศาสนาพุทธในเอเชียกลาง

เอเชียกลาง เป็นสถานที่อันเป็นที่ตั้งของประเทศคีร์กีซสถาน ประเทศทาจิกิสถาน ประเทศอุซเบกิสถาน ประเทศเติร์กเมนิสถาน และทางตอนใต้ของประเทศคาซัคสถาน นอกจากนี้ยังรวมไปถึงเขตปกครองตนเองทิเบต เขตปกครองตนเองซินเจียงอุยกูร์ ของสาธารณรัฐประชาชนจีน บางส่วนของประเทศมองโกเลีย และไซบีเรียตอนใต้ด้วย
ในดินแดนเอเชียกลางนี้เองที่เป็นแหล่งชุมนุมศิลปกรรมวัตถุที่เคารพบูชาในพุทธศาสนา โดยในอดีตได้เคยเป็นศูนย์กลาง และเส้นทางเผยแผ่พุทธศาสนามาหลายศตวรรษ โดยประเทศจีนเองก็ได้รับพุทธศาสนาจากอินเดียโดยผ่านมาจากเส้นทางนี้ นอกจากนี้เอเชียกลางยังเป็นศูนย์กลางทางการค้าที่สำคัญระหว่างจีน อินเดีย และประเทศต่าง ๆ ในแถบยุโรป จนเกิดตำนานเส้นทางสายไหม ฉะนั้นเอเชียกลางจึงเป็นศูนย์รวมของวัฒนธรรมอันหลากหลาย โดยมีพุทธสถาน และปูชนียสถานมากมายในอดีต เช่น วัดวาอาราม ถ้ำ สถูป ภาพจิตรกรรม ประติมากรรม คัมภีร์ และเอกสารจดหมายเหตุต่าง ๆ ที่เป็นภาษาบาลี ภาษาสันสกฤต ภาษาขโรษฐี และภาษาจีน เป็นต้น
ประวัติ

พระพุทธศาสนาเข้ามาสู่เอเชียกลางในพุทธศตวรรษที่ 2 โดยพระธรรมทูตสายพระมัชฌันติกเถระ และสายพระธรรมรักขิตเถระ ได้มาเผยแพร่ที่นี่ด้วย แต่ก็ไม่มีหลักฐานชัดเจน ศูนย์กลางของพระพุทธศาสนาในเอเชียกลาง คือ เมืองกุชา หรือ กุฉิ ต่อมาในพุทธศตวรรษที่ 7 พุทธศาสนาก็ได้ตั้งมั่นในเอเชียกลางบนทางสายไหม ทำให้เมือง เช่น โขตาน (ปัจจุบันคือ โฮตาน) กุชา และตูร์ฟาน (บ้างว่า เตอร์ฟาน) เป็นศูนย์กลางวัฒนธรรมที่เจริญรุ่งเรือง
จดหมายเหตุหลวงจีนฟาเหียน

หลวงจีนฟาเหียน ได้จาริกผ่านมาในพุทธศตวรรษที่ 9 กล่าวว่า "ยุติน เป็นเมืองที่มีความสงบ และมั่งคั่ง ชาวเมืองสดชื่น แจ่มใสกันถ้วนหน้า เนื่องจากนับถือพระพุทธศาสนา มีการเล่นดนตรีอย่างสนุกสนาน มีพระสงฆ์มหายานหลายหมื่นรูปรับภัตตาหารจากโรงทาน อาคารบ้านเรือนของชาวบ้านหนาแน่นเหมือนดาวในท้องฟ้า หน้าประตูมีจะมีพระสถูปองค์เล็ก ภายในวัดจะมีที่พักสำหรับพระอาคันตุกะ"
นอกจากนี้ยังมีพระสงฆ์นิกายสรวาทสติวาทินเจริญรุ่งเรืองเคียงคู่มหายาน เพราะมีการค้นพบโบราณวัตถุหาค่ามิได้ เช่น คัมภีร์หาค่ามิได้จำนวนมาก คัมภีร์วิชาการอินเดีย และเป็นภาษาท้องถิ่นแล้ว พร้อมกันนั้นก็พบพระพุทธรูป ศิลปะกรีก-โรมัน และจีนผสมกัน
พระกุมารชีวะ

ในพุทธศตวรรษที่ 9 นี้ ก็มีพระภิกษุที่มีชื่อเสียงมากที่สุดคือ พระกุมารชีวะ (หรือ กุมารชีพ) ท่านได้ศึกษาวรรณคดีพุทธศาสนาในกัศมีร์เป็นเวลาหลายปี จากนั้นก็กลับมาเป็นผู้มีชื่อเสียงในเมืองกุชา ในยุคนั้นก็เกิดสงครามระหว่างเมืองกุชา และจีน ทางจีนได้จับพระกุมารชีพเป็นเชลย ท่านได้ปฏิบัติศาสนกิจในจีนจนมรณภาพที่นั่น เป็นเวลา 15 ปี ท่านได้สั่งสอนพุทธปรัชญา และแปลคัมภีร์พระพุทธศาสนาเป็นภาษาจีนเป็นอันมาก จนเป็นบุคคลสำคัญท่านหนึ่งในประวัติศาสตร์พุทธศาสนาในประเทศจีน
ยุคราชวงศ์ถัง

ในพุทธศตวรรษที่ 11 สมัยราชวงศ์ถัง เอเชียกลางได้กลายเป็นศูนย์กลางเชื่อมต่อกันระหว่างจีน กับอินเดียอีกครั้ง เนื่องจากยุคนี้เอเชียกลางเป็นส่วนหนึ่งของจีน แต่บางช่วงทิเบต ก็มีอำนาจไปปกครองบ้าง เนื่องจากมีการค้นพบเอกสารมีค่า ในถ้ำตุนหวง เป็นจำนวนมากมีอายุในช่วงนี้ ในยุคนี้ชาวอุยกูร์ยังนับถือศาสนามาณีกีอยู่ และเปลี่ยนมานับถือพระพุทธศาสนาในพุทธศตวรรษที่ 14 จากนั้นก็มีการแปลคัมภีร์พุทธศาสนา จากภาษาสันสกฤต และจีน ใหเป็นภาษาอุยกูร์
ยุคพุทธศาสนาเสื่อม และในปัจจุบัน

จากนั้นมาในศตวรรษที่ 15 ชาวมุสลิมเติร์กก็ได้มีอิทธิพลเหนือชนกลุ่มเดิม ทำให้พุทธศาสนาเสื่อมเรื่อยมา แต่ในปัจจุบันยังมีผู้นับถือพระพุทธศาสนาอยู่ในกลุ่มชาวมองโกล ชาวจีน และชาวทิเบต อย่างมั่นคง
| ธงชาติ | ประเทศ | ประชากร(2007E) | เปอร์เซนต์ | ชาวพุทธ |
| --- | --- | --- | --- | --- |
|  | อัฟกานิสถาน | 31,889,923 | 0.3% (approx) | 95,670   |
|  | คาซัคสถาน | 15,422,000 | 0.53%  | 81,843 |
|  | คีร์กีซสถาน | 5,317,000 | 0.35%  | 18,610 |
|  | ประเทศมองโกเลีย | 2,874,127 | 94%   | 2,701,679 |
|  | ทาจิกิสถาน | 7,076,598 | 0.1%  | 7,076 |
|  | เติร์กเมนิสถาน | 5,097,028 | 0.1%  | 5,097 |
|  | ประเทศอุซเบกิสถาน | 27,780,059 | 0.2%   | 55,560 |
| รวม | รวม | 95,456,735 | 3.106% | 2,965,535 |
ดูเพิ่ม

พุทธศาสนาในประเทศจีน
พุทธศาสนาในทิเบต
วัดศรีบุญเรือง (ตำบลเวียง)

สำหรับวัดศรีบุญเรืองแห่งอื่น ดูที่ วัดศรีบุญเรือง
| วัดศรีบุญเรือง |
| --- | --- |


ที่ตั้ง: ตำบลเวียง อำเภอเมืองเชียงราย จังหวัดเชียงราย
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศรีบุญเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองเชียงราย จังหวัดเชียงราย ที่ดินตั้งวัดเนื้อที่ 3 ไร่ 2 งาน 41 ตารางวา
ประวัติ

วัดศรีบุญเรือง ไม่ปรากฏประวัติการสร้าง ข้อมูลของทางวัดอ้างว่าสร้างใน พ.ศ. 1982 แต่ยังไม่พบหลักฐานยืนยัน
พระครูปัญญาลังการ (คำปัน ขตฺติโย) พระครูขัติยะ หรือพระดวงต๋า อดีตเจ้าอาวาสวัดศรีบุญเรือง ได้บันทึกประวัติวัดศรีบุญเรืองไว้ในพับสาจดหมายเหตุเมืองเชียงรายว่า เมื่อ พ.ศ. 2389 ครูบาอินทจักรังสีได้เดินทางจากเชียงใหม่มาอยู่วัดวังธาน (อยู่บริเวณปากแม่น้ำลาว) เจ้านายเมืองเชียงรายได้นิมนต์มาอยู่วัดศรีบุญเรืองในเขตเวียงเชียงราย และว่าชื่อวัดมาจากการที่ปู่บุญเรืองนำไม้สรี (โพ) มาปลูกในวัด จึงได้ชื่อว่าวัดศรีบุญเรือง ดังจดหมายเหตุเมืองเชียงรายกล่าวไว้ว่า
ประวัติวัดสรีบุญเรือง สกราชเท่าใดไม่ซาบ มีครูบาอินทจักรังสี ได้ลุกจากเชียงใหม่ ขึ้นมาตั้งอารามอยู่วัดวังธานก่อน แล้วเจ้านายบ้านเมืองค็จัดเอาราสดอรเข้ามาอยู่ในเวียง ท่านค็พาเอาสัทธาเข้ามาตั้งอยู่ที่วัดสรีบุญเรือง เวลาเมือเข้ามาตั้งวัดนี้ ยังมีสัทธาคน 1 ชื่อว่าปู่บุญเรือง หาได้ยไม้สรีต้น 1 ที่มาปลูกไว้ยที่แจ่งวัด ยังอยู่ต่อเท้าบัดนี้ จึงตั้งชื่อวัดว่า วัดสรีบุญเรือง มาแล
สมัยพระครูปัญญาลังการ (คำปัน ขตฺติโย) เป็นเจ้าอาวาส ได้ทำการสร้างวิหาร (จารึกอิฐระบุปีที่สร้าง พ.ศ. 2455) สร้างเจดีย์ ศาลาบาตร กำแพงขึ้นใหม่หมดทั้งวัด ดังจดหมายเหตุเมืองเชียงรายกล่าวไว้ว่า
วันที่ 1 มีนาคม พ.ศ. 2481 ได้รับสัญญาบัตเปนพระครูปัญญาลังการ อยู่ต่อมานานแล้ว ค็ได้สร้างวิหารขึ้น 1 หลัง หลูบพระธาตุขึ้น 1 หลัง สาลาบาตร กำแพงขึ้นใหม่หมดทุกอย่าง ประดับแท่นแก้วเสร็จ ไม่จำสกราช แล้วทุนค่าที่ได้เสี้ยงไพนั้นแล้ว
พ.ศ. 2500 ภายหลังเมื่อวัดเชียงมั่น (ปัจจุบันคือพื้นที่โรงเรียนดำรงราษฎร์สงเคราะห์) วัดประจำคุ้มเจ้าหลวงเชียงรายได้ร้างลง แม่เจ้าจันทร์สุข อินทวงศ์ ได้อาราธนาพระครูปัญญาลังการ ให้ทำพิธีสูตถอนและอัญเชิญพระพุทธรูปสำริด เครื่องทองเหลือง คัมภีร์ใบลานพับสาจากวัดเชียงมั่นเท่าที่สามารถขนได้ มาไว้ยังวัดศรีบุญเรือง ปัจจุบันพระพุทธรูปจากวัดเชียงมั่นยังคงประดิษฐานอยู่ในวิหารวัดศรีบุญเรือง
วัดศรีบุญเรืองได้รับพระราชทานวิสุงคามสีมา เมื่อวันที่ 1 กุมภาพันธ์ พ.ศ. 2489 ได้ประกอบพิธีพุทธสีมา เมื่อวันที่ 5 มีนาคม พ.ศ. 2491 ได้รับพระราชทานวิสุงคามสีมาครั้งหลังเมื่อวันที่ 21 มกราคม พ.ศ. 2554
พ.ศ. 2546 ได้รื้อวิหารหลังเดิมที่พระครูปัญญาลังการสร้าง แล้วทำการสร้างวิหารขึ้นใหม่
อาคารเสนาสนะ

อาคารเสนาสนะของวัด ได้แก่ วิหาร เจดีย์ ศาลาการเปรียญ กุฏิสงฆ์ หอฉัน หอระฆัง และศาลาพักร้อนตามแบบสถาปัตยกรรมล้านนา ด้านหลังวัดยังเป็นที่ตั้งของพิพิธภัณฑ์ท้องถิ่นวัดนี้เป็นที่ตั้งหน่วยอบรมประชาชนประจำตำบล และชมรมลูกเสือชาวบ้านด้วย
เจ้าอาวาสวัดศรีบุญเรือง

ครูบาอินทจักรังสี
พระวง
พระอภิวงศ์
พระพรมปัญญา
พระอภิไชย
พระอินทะ
พระครูปัญญาลังการ (คำปัน ขตฺติโย) พระครูขัติยะ ครูบาขัต หรือพระดวงต๋า
พระครูสิริบุญญานันท์ (บุญทา อานนฺโท)
พระครูธำรงรัตนากร (คมสันต์ ฐิตธมฺโม)
พระมหาอิทธิจันทร์ นิรุตฺยานุปาลี (รักษาการ)
พระครูสิริธรรมนิวิฐ (ทองเย็น ธมฺมวโร)
วิหารศิลปะล้านนา
สาคู (อาหาร)

บทความนี้เกี่ยวกับอาหารไทยชนิดหนึ่ง สำหรับความหมายอื่น ดูที่ สาคู
สาคูไส้หมู
สาคู เป็นอาหารไทยและอาหารว่างชนิดหนึ่ง พบได้ทั่วไปตามแผงลอยริมถนนและตลาดในประเทศไทย ทำจากแป้งของต้นสาคูหรืออาจทำจากแป้งมันสำปะหลัง นำมานวดกับน้ำร้อนให้ดิบ ๆ สุก ๆ ปั้นเป็นก้อน โดยมีเนื้อสัตว์ ผัก หรือเห็ดสับและผัดกับเครื่องปรุงทำเป็นไส้ แล้วนำไปนึ่ง โรยหน้าด้วยกระเทียมเจียว กินกับผักกาดหอม ผักชี และพริกขี้หนู และมักจะกินกับข้าวเกรียบปากหม้อด้วย
ส่วนผสมของสาคูได้แก่เนื้อสัตว์ (เช่น เนื้อหมู เนื้อไก่ เนื้อปลา กุ้ง) ผัก หรือเห็ดสับ แป้งสาคูหรือแป้งมันสำปะหลัง รากผักชี–พริกไทย–กระเทียมโขลกละเอียด หอมแดงสับละเอียด น้ำตาลปี๊บ น้ำปลาหรือซีอิ๊วขาว และถั่วลิสงคั่วบด
สงขลา (แก้ความกำกวม)

สงขลา อาจหมายถึง:
จังหวัดสงขลา
อำเภอเมืองสงขลา
เทศบาลนครสงขลา
สถานีรถไฟสงขลา
ทะเลสาบสงขลา
กรมหลวงสงขลานครินทร์ - พระราชโอรสในรัชกาลที่ 5 และพระบรมราชชนกในพระบาทสมเด็จพระเจ้าอยู่หัว
สกุลขี้เหล็ก

| สกุลขี้เหล็ก |
| --- | --- |

Senna alexandrina

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
วงศ์ย่อย:: Caesalpinioideae
เผ่า:: Cassieae
เผ่าย่อย:: Cassiinae
สกุล:: Senna Mill.

ชนิดต้นแบบ
Senna alexandrina Mill. 
Species
 Around 260-350, see text
ชื่อพ้อง
 Cathartocarpus  (partim)   Chamaefistula  Diallobus  Earleocassia  Herpetica  Isandrina  Palmerocassia  Pseudocassia
สกุลขี้เหล็ก หรือ Senna (มาจาก ภาษาอาหรับ sanā) เป็นสกุลขนาดใหญ่ในวงศ์ Fabaceaeและวงศ์ย่อย Caesalpinioideae พืชในสกุลนี้เป็นพืชท้องถิ่นในเขตร้อน พบในเขตอบอุ่นไม่กี่ชนิด จำนวนสปีชีส์ประมาณ 260 - 350 สปีชีส์ สปีชีส์ของสกุลนี้คือ Senna alexandrina มีประมาณ 50 สปีชีส์ในสกุลนี้ที่เป็นพืชปลูก
แหล่งข้อมูลอื่น

"Index Nominum Genericorum -- Senna". International Code of Botanical Nomenclature. Washington, D.C.: Smithsonian Museum of Natural History. สืบค้นเมื่อ 2009-03-31.
International Legume Database & Information Service (ILDIS) (2005) : Genus Senna. Version 10.01, November 2005. Retrieved 2007-DEC-22.
Senna. USDA PLANTS.
Senna aversiflora
Senna didymobotrya
Senna lindheimeriana
Senna multiglandulosa
Senna surattensis
สะพานฮังเกอร์ฟอร์ด

| สะพานฮังเกอร์ฟอร์ด |
| --- | --- |
สะพานฮังเกอร์ฟอร์ด และสะพานโกลเดนจูบิลี มองจากทางเหนือ
เส้นทาง: ทางรถไฟสายหลักตะวันออกเฉียงใต้ (สะพานฮังเกอร์ฟอร์ด) คนเดินเท้า (สะพานโกลเดนจูบิลี
ข้าม: แม่น้ำเทมส์
ที่ตั้ง: ลอนดอน
ผู้ดูแล: เน็ตเวิร์กเรล
เหนือน้ำ: สะพานเวสต์มินสเตอร์
ท้ายน้ำ: สะพานวอเตอร์ลู
ข้อมูลจำเพาะ
ประเภท: สะพานโครงเหล็ก (สะพานฮังเกอร์ฟอร์ด) สะพานขึง (สะพานโกลเดนจูบิลี)
ประวัติ
วันเปิด: ค.ศ. 1864 (สะพานฮังเกอร์ฟอร์ด) ค.ศ. 2002 (สะพานโกลเดนจูบิลี)
ที่ตั้ง

คำบรรยายเสียงเกี่ยวกับสะพานโดย โซฟี ทอมป์สัน
สะพานฮังเกอร์ฟอร์ด (อังกฤษ: Hungerford Bridge) เป็นสะพานรถไฟข้ามแม่น้ำเทมส์ ในกรุงลอนดอน, สหราชอาณาจักร ตั้งอยู่ระหว่างสะพานวอเตอร์ลู และสะพานเวสต์มินสเตอร์ ใช้ชื่ออย่างเป็นทางการว่า สะพานชาริ่งครอส (Charing Cross Bridge) เป็นสะพานรถไฟแบบโครงเหล็ก ต่อมาถูกได้ขนาบข้างด้วย สะพานโกลเดนจูบิลี (Golden Jubilee Bridges) เป็นสะพานขึงคนเดิน ซึ่งใช้ฐานรากสะพานร่วมกัน
ปลายด้านเหนือของสะพานคือสถานีรถไฟชาริงครอส และอยู่ใกล้กับท่าเรือเอ็มแบงค์เมนท์ และเอ็มแบงค์เมนท์วิกตอเรีย ส่วนปลายด้านใต้อยู่ใกล้กับสถานีรถไฟวอเตอร์ลู, เคาน์ตีฮอลล์ (ที่ทำการองค์การบริหารเกรเทอร์ลอนดอน), รอยัลเฟสติวัลฮอลล์ และลอนดอนอาย สะพานคนเดินแต่ละแห่งมีบันไดและลิฟต์
สะพานอ่าวเจียวโจวชิงเต่า

| สะพานอ่าวเจียวโจวชิงเต่า |
| --- | --- |

พิกัด: 36°10′12″N 120°17′54″E﻿ / ﻿36.169913°N 120.298305°E﻿ / 36.169913; 120.298305
เส้นทาง: ยานยนต์
ข้าม: อ่าวเจียวโจว
ที่ตั้ง: ระหว่างเขตลี่ชาง และ เขตหวงเต่า, ชิงเต่า, ประเทศจีน
ข้อมูลจำเพาะ
ประเภท: สะพานแขวนแบบทอดสมอในตัว และ สะพานขึงแบบเคเบิล
วัสดุ: คอนกรีตอัดแรง
ความยาว: 26.707 กิโลเมตร (16.595 ไมล์)
ความกว้าง: 35 m (115 ft)
ช่วงยาวที่สุด: Cangkou Channel Bridge: 260 m (850 ft)
เคลียร์ตอนล่าง: 190 × 40.5 m (623 × 133 ft)
ประวัติ
ผู้ออกแบบ: กลุ่มซานตงเกาซู
วันเริ่มสร้าง: ปลายปี ค.ศ. 2007
วันสร้างเสร็จ: ต้นปี ค.ศ. 2011
งบก่อสร้าง: 10 ถึง 55 พันล้านเหรินหมินปี้
วันเปิด: 30 มิถุนายน ค.ศ. 2011
ที่ตั้ง
th
สะพานอ่าวเจียวโจวชิงเต่า (จีนตัวย่อ: 青岛胶州湾大桥; จีนตัวเต็ม: 青島膠州灣大橋; พินอิน: Qīngdǎo Jiāozhōuwān Dàqiáo; เวด-ไจลส์: Ch'ingtao Ch'iaochaowan Tach'iao; ยฺหวิดเพ็ง: gaau1 zau1 waan1 daai6 kiu4; เป่อ่วยยี: kau-chiu-ôan tōa-kiô; แปลตรงตัว: "Qingdao Jiaozhou Bay Bridge")
Qingdao Jiaozhou Bay Bridge เป็นสะพานถนนยาว 26.7 กิโลเมตร (16.6 ไมล์) ตั้งอยู่ในเมืองชิงเต่า มณฑลซานตง ประเทศจีน ซึ่งเป็นส่วนหนึ่งของโครงการเชื่อมต่ออ่าวเจียวโจว ที่ต่อเนื่องกันมีระยะทางรวม 41.58 กิโลเมตร (25.84 ไมล์) ทำให้เป็นหนึ่งในสะพานที่ยาวที่สุดในโลก
สะพานฮ่องกง–จูไห่–มาเก๊า

| สะพานฮ่องกง–จูไห่–มาเก๊า |
| --- | --- |
港珠澳大橋
สะพานฮ่องกง–จูไห่–มาเก๊า
เส้นทาง: รถยนต์
ข้าม: สามเหลี่ยมลุ่มแม่น้ำจูเจียง
ที่ตั้ง: สามเหลี่ยมลุ่มแม่น้ำจูเจียง
ชื่อทางการ: สะพานฮ่องกง–จูไห่–มาเก๊า
ข้อมูลจำเพาะ
ประเภท: สะพานขึงและอุโมงค์
ความยาว: 39 กิโลเมตร 39 กิโลเมตร (24 ไมล์)
ประวัติ
วันเปิด: 24 ตุลาคม พ.ศ. 2561
ที่ตั้ง

สะพานฮ่องกง - จูไห่ - มาเก๊า (HKZMB หรือ HZMB) เป็นระบบสะพานและอุโมงค์ ซึ่งประกอบด้วยสะพานสายเคเบิล 3 แห่ง และอุโมงค์ใต้น้ำ 1 แห่ง รวมทั้งเกาะเทียมอีก 2 แห่ง ครอบคลุมช่องแคบหลิงติงหยาง ซึ่งเชื่อมต่อฮ่องกง มาเก๊า และจูไห่ สามเมืองใหญ่บริเวณสามเหลี่ยมลุ่มแม่น้ำจูเจียง
ศิระ แพทย์รัตน์

| ศิระ แพทย์รัตน์ |
| --- | --- |
เกิด: 20 ธันวาคม พ.ศ. 2523 (43 ปี)
คู่สมรส: จิตรา รักใคร่
อาชีพ: นักแสดง, นายแบบ, พิธีกร
ปีที่แสดง: พ.ศ. 2540 - ปัจจุบัน
ศิระ แพทย์รัตน์ ชื่อเล่น ใหญ่  เกิดเมื่อวันที่ 20 ธันวาคม พ.ศ. 2523 เป็นนักแสดง และพิธีกรชาวไทย มีผลงานละครเรื่อง 5 คม, หนึ่งในทรวง, ผ้าขี้ริ้วห่อดิน, ผู้หญิงคนนั้นชื่อบุญรอด, สมปองน้องสมชาย แสดงภาพยนตร์เรื่อง อมนุษย์ รับบท รตอ.พิชิต มีผลงานพิธีกรรายการ ด้นสยาม ช่องไทยไทยแชนแนล และ โหรพลิกชีวิต ช่อง มายาแชนแนล ปัจจุบันสมรสกับแอ๋ว จิตรา รักใคร่ สาวนอกวงการมีลูกชาย 1 คน
ผลงาน > ละครโทรทัศน์

ปี พ.ศ. 2543 บุญรอด (บรอดคาซท์ ไทย เทเลวิชั่น/ช่อง 3) รับบทเป็น บุญสิน
ปี พ.ศ. 2544 ขมิ้นกับปูน (บรอดคาซท์ ไทย เทเลวิชั่น/ช่อง 3) รับบทเป็น แทนพงศ์ จิตรการ
ปี พ.ศ. 2544 รักแท้ไม่มีหลอก (/ช่อง 3) รับบทเป็น (พระเอกเรื่องแรก) คู่กับ เปรมสินี รัตนโสภา
ปี พ.ศ. 2545 5 คม (ชลลัมพี โปรดักชั่น/ช่อง 3) รับบทเป็น ร้อยตำรวจเอก พยัคฆ์
ปี พ.ศ. 2546 พยัคฆ์ร้าย 6 แผ่นดิน (/ช่อง 3) รับบทเป็น เรย์
ปี พ.ศ. 2546 ผ้าขี้ริ้วห่อดิน (/ช่อง 3) รับบทเป็น คู่กับ อาทิตยา ดิถีเพ็ญ
ปี พ.ศ. 2547 เก่งไม่เก่งไม่เกี่ยว (แอคอาร์ต เจเนเรชั่น/ช่อง 3) รับบทเป็น หมวดแมน คู่กับ คทรีน่า กลอส
ปี พ.ศ. 2547 สมปองน้องสมชาย (/ช่อง 3) รับบทเป็น เทวา ราชเทวัญ คู่กับ เจมี่ บูเฮอร์
ปี พ.ศ. 2547 หลานสาวคุณยาย หลานชายคุณย่า (/ช่อง 3) รับบทเป็น
ปี พ.ศ. 2548 หนึ่งในทรวง (/ช่อง 3) รับบทเป็น
ปี พ.ศ. 2548 แผ่นดินหัวใจ (บรอดคาซท์ ไทย เทเลวิชั่น/ช่อง 3) รับบทเป็น
ปี พ.ศ. 2549 จันทร์เอ๋ยจันทร์เจ้า (/ช่อง 3) รับบทเป็น คู่กับ ทัศนาวลัย จักรพงษ์
ปี พ.ศ. 2550 จอมใจ (/ช่อง 3) รับบทเป็น ร้อยตำรวจเอกพายัพ นฤบาล (คุณเล็ก)
ปี พ.ศ. 2550 พฤกษาสวาท (สเต็ป ออน เวิร์ด/ช่อง 3) รับบทเป็น
ปี พ.ศ. 2551 ลูกสาวกำนัน (/ช่อง 3) รับบทเป็น
ปี พ.ศ. 2551 สื่อรักชักใยอลวน (/ช่อง 3) รับบทเป็น สารวัตรปุรัณ คู่กับ สุษิรา แน่นหนา
ปี พ.ศ. 2552 วีรบุรุษทุ่งดินดำ (ทีวี ธันเดอร์/ช่อง 9) รับบทเป็น ผู้กองมาดดี
ปี พ.ศ. 2553 วนิดา (ละครไท/ช่อง 3) รับบทเป็น อำพัน
ปี พ.ศ. 2553 365 วันแห่งรัก (/ช่อง 3) รับบทเป็น สุธี อึ้งชัยกุลพานิช (รับเชิญ)
ปี พ.ศ. 2554 ทาสรัก (/ช่อง 3) รับบทเป็น เหมือน (รับเชิญ)
ปี พ.ศ. 2555 รักประกาศิต (/ช่อง 3) รับบทเป็น ผล
ปี พ.ศ. 2555 แรงเงา (บรอดคาซท์ ไทย เทเลวิชั่น/ช่อง 3) รับบทเป็น อมร
ปี พ.ศ. 2555 เหนือเมฆ 2 มือปราบจอมขมังเวทย์ (เมตตาและมหานิยม/ช่อง 3) รับบทเป็น (รับเชิญ)
ปี พ.ศ. 2558 เงาใจ (เอ็กแซ็กท์-ซีเนริโอ-เมจิก อีฟ/ช่องวัน) รับบทเป็น ชาติ
ปี พ.ศ. 2558 บางระจัน (บรอดคาซท์ ไทย เทเลวิชั่น/ช่อง 3) รับบทเป็น นายเมือง (ผู้นำค่ายบางระจัน)
ปี พ.ศ. 2558 เจ้าสาวเฉพาะกิจ (/ช่อง 8) รับบทเป็น ระพี วิชพัชร์
ปี พ.ศ. 2558 ผู้หญิงคนนั้นชื่อบุญรอด (เอ็กแซ็กท์-ซีเนริโอ-๙ แสน สตูดิโอ/ช่องวัน) รับบทเป็น บุญโต พรหมรังสี
ปี พ.ศ. 2559 สะใภ้รสแซ่บ (/ช่อง 8) รับบทเป็น ปุริม มหาศาลสมบัติ (เสี่ยเป้)
ปี พ.ศ. 2559 ร่างใหม่...หัวใจเดิม (/ช่องวัน) รับบทเป็น วิทยา
ปี พ.ศ. 2559 เกมพยาบาท (/ช่อง 8) รับบทเป็น อดุลย์
ปี พ.ศ. 2560 บ่วงหงส์ (ถนัดละคร/ช่อง 3) รับบทเป็น สุริยนต์
ปี พ.ศ. 2560 ทรายย้อมสี (/ช่อง 8) รับบทเป็น โอภาส (โอ) คู่กับ อุษณีย์ วัฒฐานะ (รับเชิญ)
ปี พ.ศ. 2560 บ่วงบรรจถรณ์ (/ช่อง 3) รับบทเป็น ภาคย์
ปี พ.ศ. 2560 หงส์เหนือมังกร (ปรากฏการณ์ดี/ช่อง 7) รับบทเป็น ตรัยฌาณ (รับเชิญ)
ปี พ.ศ. 2562 แรงเงา 2 รอยรักแรงแค้น (บรอดคาซท์ ไทย เทเลวิชั่น/ช่อง 3) รับบทเป็น อมร
ปี พ.ศ. 2562 นายยิ้มมะยมหวาน (/ช่อง 3) รับบทเป็น ธงทิว
ปี พ.ศ. 2562 เล่ห์รัญจวน (/ช่อง 8) รับบทเป็น ขุนสมาน
ปี พ.ศ. 2563 พยากรณ์ซ่อนรัก (/ช่อง 3) รับบทเป็น เสก
ปี พ.ศ. 2563 เพลิงภริยา (/ช่อง 8) (รับเชิญ)
ปี พ.ศ. 2564 แค้นรักสลับชะตา (เมจิค อีฟ วัน/ช่อง 3) รับบทเป็น เดี่ยว
ปี พ.ศ. 2564 นางฟ้าอสูร (อัครพลโปรดั๊คชั่น/ช่อง 3) รับบทเป็น เดชา คู่กับ ณฐอร อินทรสกุล
ปี พ.ศ. 2565 มัจฉาอันดา (/ช่อง 8) รับบทเป็น คงคา
ปี พ.ศ. 2565 เล่ห์ลุนตยา (/ช่อง 8) รับบทเป็น เซยะ (รับเชิญ)
ปี พ.ศ. 2565 ลายกินรี (แอคอาร์ต เจเนเรชั่น/ช่อง 3) รับบทเป็น ใช้
ปี พ.ศ. 2566 สืบลับหมอระบาด (เมจิค อีฟ วัน เอนเตอร์เทนเม้นท์/ช่อง 3) รับบทเป็น อนันต์ (รับเชิญ)
ผลงาน > ละครชุด

ปี พ.ศ. 2560 กามเทพจำแลง (/ช่อง 3) รับบทเป็น อธิป
ปี พ.ศ. 2561 Together with me : The next chapter (/ช่อง PPTV) รับบทเป็น พีท
ปี พ.ศ. 2562 ซีรีส์ลิขิตชีวิต ตอน เจ้ากรรมนายเวร (/ช่อง 8) รับบทเป็น ทศ (รับเชิญ)
ผลงาน > ภาพยนตร์

ปี พ.ศ. 2547 อมนุษย์ รับบทเป็น ร.ต.อ.พิชิต คู่กับ ชลลดา เมฆราตรี
ผลงาน > มิวสิกวิดีโอ

| ปี พ> ศ. | เพลง | นักร้อง |
| --- | --- | --- |
| 2540 | เป็นอันสลบ | (สุทธิดา เกษมสันต์ ณ อยุธยา) |
| 2541 | จุ๊บ | (หนุ่ม ศรราม เทพพิทักษ์) |
| 2542 | ครึ่งใจ | (มิ๊กกี้) |
| 2542 | ขอกลับด้วยคน | (โอ๋+แอน) |
| 2559 | แผลใหม่ | (จินตหรา พูนลาภ) |
ผลงาน > พิธีกร

| ปี | รายการ | ร่วมกับ | สถานที่ | ช่วงเวลา | หมายเหตุ |
| --- | --- | --- | --- | --- | --- |
| 2552-2556 | ด้นสยาม | อู๊ด เป็นต่อ   ธัญวิสิฎฐ์ เสียงหวาน | ไทยไทยแชนแนล   Facebook:ไทยไทยแชนแนล   YouTube:ThaiThai Channel | 2552-2556 | ทุกวันจันทร์-ศุกร์ เวลา18:00-21:00 น. |
| 2554-2561 | โหรพลิกชีวิต EP1 | ชินสุเวท เจตน์จำรัส   อุบลวรรณ บุญรอด | มายาแชนแนล 47   Facebook:แบรนด์บุญรอด   YouTube:พลิกชีวิต แชนแนล | 2554-2561 | สดทุกวัน​จันทร์-ศุกร์ เวลา 18.30 น.-20.00 น. |
| 2558-ปัจจุบัน | Motor Channel ขับขี่ปลอดภัย | นพเก้า โก​เจริญกิจ   กิตติกร สมจิตต์   นัฐวุฒิ ทองนิมิตร   ภานุพงษ์ กรุงไกรจักร์ | ททบ.5   Facebook:Motor Channel   YouTube:Motor Channel | 16 มกราคม 2558-ปัจจุบัน   เปลี่ยนเวลาเป็น 16.00-16.30 น. ตั้งแต่วันเสาร์ที่ 13 มีนาคม 2564   เปลี่ยนเวลาเป็น 12.45-13.10 น. ตั้งแต่วันเสาร์ที่ 25 ธันวาคม 2564 เป็นต้นไป | ทุกวันเสาร์ เวลา 12.45-13.10 น.   (เวลาเดิม 13.00 - 13.30 น., 16.00 - 16.30 น.) |
สี่สหายหัวใจเต็งหนึ่ง

| สี่สหายหัวใจเต็งหนึ่ง |
| --- | --- |

กำกับ: Barry Sonnenfeld
เขียนบท: Scott Frank
อำนวยการสร้าง: Danny DeVito, Michael Shamberg, Stacey Sher
นักแสดงนำ: John Travolta Gene Hackman Rene Russo Danny DeVito
ตัดต่อ: Jim Miller
ดนตรีประกอบ: John Lurie
ผู้จัดจำหน่าย: MGM/UA Distribution Co.
วันฉาย: 20 ตุลาคม, ค.ศ. 1995
ความยาว: 105 นาที.
ทุนสร้าง: $30,250,000
ทำเงิน: Domestic: $72,101,622 Worldwide:  $115,101,622
ต่อจากนี้: Be Cool
ข้อมูลจาก IMDb
นักแสดง

John Travolta เป็น Chili Palmer
Gene Hackman เป็น Harry Zimm
Rene Russo เป็น Karen Flores
Danny DeVito เป็น Martin Weir
Dennis Farina เป็น Ray "Bones" Barboni
Delroy Lindo เป็น Bo Catlett
James Gandolfini เป็น Bear
Jon Gries เป็น Ronnie Wingate
Renee Props เป็น Nicki
David Paymer เป็น Leo Devoe
Martin Ferrero เป็น ทอมมี่ คาร์โล
Miguel Sandoval เป็น Mr. Escobar
Jacob Vargas เป็น Yayo Portillo
Bobby Slayton เป็น Dick Allen
Linda Hart เป็น Fay Devoe
ลิงค์ที่เกี่ยวข้อง

Get Shorty ที่อินเทอร์เน็ตมูวีเดตาเบส
สยามโซน
สัญญาอนุญาต

สัญญาอนุญาต (AmE: license; BrE: licence; ศัพท์บัญญัติว่า ใบอนุญาต) ตามกฎหมายทรัพย์สินทางปัญญา ได้แก่ ลิขสิทธิ์ เครื่องหมายการค้า สิทธิบัตร หมายถึง การที่เจ้าของทรัพย์สินทางปัญญาที่ได้รับการจดทะเบียนแล้วหรือได้รับการคุ้มครองตามกฎหมาย ทำการอนุญาตให้บุคคลอื่นใช้ทรัพย์สินทางปัญญาของตนสำหรับสินค้าที่กฎหมายได้คุ้มครองในทรัพย์สินทางปัญญานั้นๆ
สำหรับกรณีของเครื่องหมายการค้า สัญญาอนุญาตต้องทำเป็นหนังสือและจดทะเบียนต่อนายทะเบียน ในสัญญาอนุญาตต้องมีการกำหนดเงื่อนไขที่จะทำให้เจ้าของเครื่องหมายการค้าสามารถควบคุมคุณภาพของสินค้าของผู้ขอจดทะเบียนเป็นผู้ได้รับอนุญาตได้
ในกรณีที่มีการกำหนดเงื่อนไขว่า ผู้ได้รับอนุญาตจะต้องรับสินค้าจากเจ้าของเครื่องหมายการค้าไปจำหน่ายเท่านั้น กรณีนี้ การกำหนดเงื่อนไขดังกล่าวถือเป็นสัญญาตัวแทนจำหน่าย ไม่ถือว่าเป็นการอนุญาตให้ใช้เครื่องหมายการค้าที่จะต้องมาจดทะเบียนสัญญาอนุญาต และไม่ใช่สัญญาอนุญาตให้ใช้เครื่องหมายการค้า
สวัสดิ์ โอสถานุเคราะห์

สวัสดิ์ โอสถานุเคราะห์  ทายาทรุ่นที่สองของเจ้าของกิจการบริษัท โอสถสภา (เต็กเฮงหยู) จำกัด เป็นบุตรนายแป๊ะ โอสถานุเคราะห์ ผู้ก่อตั้งธุรกิจขายยา ที่ชื่อว่า ยากฤษณากลั่นตรากิเลน
ประวัติ

สวัสดิ์ศึกษาที่โรงเรียนเทพศิรินทร์ จากนั้นศึกษาที่คณะแพทยศาสตร์ จุฬาลงกรณ์มหาวิทยาลัย โดยะสอบได้เป็นอันดับ 19 ของประเทศ ตอนอายุ 16 ปี แต่เรียนได้ 2 ปี บิดาเสียชีวิตกะทันหันในวัยเพียง 45 ปี ทำให้เขาจึงต้องรับหน้าที่เป็นเจ้าของร้านเต็กเฮงหยูตั้งแต่อายุไม่ถึง 20 ปี การบริหารของสวัสดิ์ ส่งผลให้โอสถสภากลายเป็นหนึ่งบริษัทที่มีมาตรฐานสากล เช่นการเป็นบริษัทไทยแห่งแรก ๆ ที่มีกองทุนสำรองเลี้ยงชีพ หรือการนำระบบโฆษณาและการตลาดเข้ามาใช้จริงจัง
สวัสดิ์มักบริจาคเงินสร้างวัด สร้างโรงพยาบาล อุดหนุนนักกีฬาไทย
ชีวิตส่วนตัว

สมรสกับคุณหญิงล้อม โอสถานุเคราะห์ มีบุตรชายคือร้อยตำรวจเอกสุรัตน์ โอสถานุเคราะห์
เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2522 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2524 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
สงครามเลบานอน พ.ศ. 2549

แผนที่แสดงบริเวณขัดแย้ง (area of conflict)
ความขัดแย้งอิสราเอล-เลบานอน พ.ศ. 2549 หรือ ความขัดแย้งฮิซบุลลอฮ์-อิสราเอล พ.ศ. 2549 เป็นชุดของการปฏิบัติการและการปะทะทางทหารนาน 34 วันในประเทศเลบานอนและตอนเหนือของประเทศอิสราเอล
โดยผู้มีส่วนร่วมคือฝ่ายติดอาวุธของกลุ่มฮิซบุลลอฮ์ และกองทหารอิสราเอล
ในวันที่ 12 กรกฎาคม พ.ศ. 2549 เวลา 9:05 น. ตามเวลาท้องถิ่น (06:05 GMT) ฝ่ายติดอาวุธของกลุ่มฮิซบุลลอฮ์ เริ่ม ปฏิบัติการสัจจสัญญา (Operation Truthful Promise) ทำการโจมตีข้ามพรมแดน มีนายทหารอิสราเอล 8 นายเสียชีวิต และถูกจับเป็นตัวประกัน 2 นาย จากนั้นจึงตามมาด้วยการแก้แค้นของฝ่ายอิสราเอลในชื่อ ปฏิบัติการตอบแทนอย่างสาสม (Operation Just Reward) ซึ่งต่อมาเปลี่ยนชื่อเป็น ปฏิบัติการการเปลี่ยนทิศ (Operation Change of Direction)
รัฐบาลเลบานอนได้ประกาศไม่มีส่วนร่วมรู้เห็นกับปฏิบัติการของฮิซบุลลอฮ์ และได้เรียกร้องให้องค์กรนานาชาติช่วยเหลือเพื่อให้สงครามยุติโดยทันที
ประวัติ > จุดเริ่มต้นของความขัดแย้ง

เมื่อวันที่ 12 กรกฎาคม พ.ศ. 2549 เวลา 9:05 น. ตามเวลาท้องถิ่น กลุ่มทหารภาคพื้นดินของฮิซบุลลอฮ์ได้โจมตีทหารอิสราเอลขณะลาดตระเวณอยู่บริเวณชายแดนของสองประเทศ ส่งผลให้ทหารของอิสราเอลเสียชีวิต 3 นาย และถูกจับกุมไป 2 นาย หลังจากนั้น ทหารอิสราเอลทั้งห้าที่ถูกส่งไปช่วยเหลือทหารที่ถูกจับกุมได้ถูกสังหารทั้งหมด กองกำลังตำรวจเลบานอนและฮิซบุลลอฮ์รายงานว่า ทหารอิสราเอลถูกจับกุมเนื่องจากพยายามที่จะแทรกซึมเข้าไปในเมือง Ayta al-Sha`b ของเลบานอน
จากนั้น วันที่ 13 กรกฎาคม กองกำลังป้องกันประเทศอิสราเอล (IDF) ได้ยืนยันการถูกจับกุมของสองนายทหารและคาดว่าจะเป็น Ehud Goldwasser และ Eldad Regev
การโจมตีของฮิซบุลลอฮ์ถูกตั้งชื่อว่า "พันธสัญญา" โดย ผู้นำของกลุ่มชีค ฮัซซัน นาซรัลลาห์ เพื่อที่ต้องการจะแลกเปลี่ยนเชลยระหว่างนายทหารอิสราเอล กับนักโทษเลบานอนซึ่งถูกจับกุมอยู่ในอิสราเอล
ฮิซบุลลอฮ์ได้แถลงการว่า "เพื่อทำสัญญาที่จะปล่อยนักโทษอาหรับในกรงขังอิสราเอล นักสู้ของเราได้จับตัวสองนายทหารอิสราเอลทางตอนใต้ของเลบานอน" หลังจากนั้น ซายิด ฮัซซัน นาสรัลลาห์ ได้ประกาศว่า "ไม่มีปฏิบัติการทางทหารใด ๆ ที่นำพวกเขากลับไปได้ นักโทษจะไม่ถูกปล่อยตัว ยกเว้นเพียงหนทางเดียว คือ การเจรจาแลกเปลี่ยนนักโทษ"
ฮิซบอลเลาะห์

บทความหลัก: ฮิซบอลเลาะห์
กลุ่มฮิซบอลเลาะห์ หรือในภาษาอาหรับมีความหมายว่า พรรคของพระผู้เป็นเจ้า เป็นองค์กรอิสลามนิกายชีอะห์ที่ตั้งขึ้นใน ค.ศ. 1982 มีจุดประสงค์เพื่อป้องกันการยึดครองของอิสราเอลโดยเฉพาะ นโยบายของฮิซบุลลอฮ์ได้ถูกกล่าวอย่างชัดเจนเสมอมา คือ เพื่อป้องกันและทำลายอิสราเอล ปัจจุบันมีผู้นำคือ ซายิด ฮัซซัน นาซรัลลาห์
องค์กรนี้มีทั้งกองทหาร และพลเรือน โดยกลุ่มพลเรือนได้เข้าไปทำหน้าที่ในสภาของเลบานอน โดยมีเสียงอยู่ราว ๆ 18% ในสภา (23 จาก 128 ที่นั่งในสภา) และยังพรรคที่องค์กรนี้ร่วมกันจัดตั้งกับองค์กรอื่นคือ "Resistance and Development Bloc" (พรรคเพื่อการป้องกันและพัฒนา) มีเสียงอยู่ราว 30% (35 ที่นั่ง) ปัจจุบันทำหน้าที่เป็นฝ่ายค้านในสภา